Crazy Horse
Store norske leksikon,Historie,Verdens historie og samtidshistorie,Nord- og Mellom-Amerika,Folkegrupper i Nord- og Mellom-Amerika,Folkegrupper i Nord-Amerika
Crazy Horse var høvding i det nordamerikanske urfolket lakota. Han var av oglalastammen. Han minnes av lakotaene som en av deres fremste lederskikkelser.
I slaget ved Little Bighorn i 1876 ledet han hovedangrepet mot general George Armstrong Custer. Crazy Horse overga seg året etter med 2000 krigere. Han ble lokket til Fort Robinson i Nebraska, og ble myrdet der. Minnesmerke I Black Hills i South Dakota, cirka 30 kilometer sørvest for Mount Rushmore, ligger Crazy Horse Memorial. Minnesmerket består av en gigantisk skulptur som hugges ut i fjellet. Den ble påbegynt i 1948 av billedhuggeren Korczak Ziolkowski (1909–1982) etter anmodning fra lakotaledere, og er fortsatt under arbeid. Når skulpturen blir ferdig, vil den være den største i verden, 195 meter lang og 171 meter høy. Hodet til Crazy Horse, som er fullført, er 26,5 meter høyt.Crazy Horse Memorial omfatter også blant annet Indian Museum of North America og Native American Cultural Center. Les mer i Store norske leksikon den amerikanske urbefolkningen USAs historie